	[image: image1.jpg]



	ROMÂNIA
JUDETUL ILFOV
      
                                                COMUNA CORNETU

                             PRIMAR


	[image: image2.jpg]CERTIFICAT nr.0726

1SO 9001







Nr. 3806/09.01.2025
REFERAT DE APROBARE

la proiectul de hotărâre privind desemnarea consilierilor locali pentru a deveni membri ai comisiei de evaluare a performanțelor profesionale individuale ale secretarului general al comunei Cornetu, județul Ilfov
Procesul de evaluare a performanţelor profesionale individuale ale secretarului general al unitâţii administrativ-teritoriale reprezintă aprecierea obiectivă a performanţelor profesionale individuale ale funcţionarului public, prin compararea gradului şi a modului de îndeplinire a obiectivelor individuale şi a criteriilor de performanţă stabilite cu rezultatele obţinute în mod efectiv de către funcţionarul public. 
La modul general, evaluarea performanţelor profesionale individuale ale funcţionarilor publici cuprinde următoarele elemente: 

a) evaluarea gradului şi a modului de atingere a obiectivelor individuale; 
b) evaluarea gradului de îndeplinire a criteriilor de performanţă. Pentru aprecierea gradului de atingere a obiectivelor individuale ale funcţionarilor publici se stabilesc indicatori de performanţă.

Stabilirea obiectivelor individuale şi a indicatorilor de performanţă trebuie să aibă în vedere corelarea cu atribuţiile şi obiectivele instituţiei în care îşi desfăşoară activitatea funcţionarul public. 
În conformitate cu prevederile art. 485 alin. (5) și art. 11 alin. (4) lit. e) şi alin. (6), precum și ale art. 12, alin. (5) din Anexa nr. 6 - Metodologia pentru realizarea procesului de evaluare a performanţelor profesionale individuale ale funcţionarilor publici aplicabilă pentru activitatea desfăşurată începând cu 1 ianuarie 2020, precum şi pentru realizarea procesului de evaluare a activităţii funcţionarilor publici debutanţi numiţi în funcţia publică ulterior datei de 1 ianuarie 2020 la O.U.G. nr. 57/2019 privind Codul administrativ, cu modificările și completările ulterioare (Anexa nr. 6 la Codul Administrativ), Consiliul Local al comunei Cornetu, județul Ilfov are obligația de a desemna doi consilieri locali pentru a face parte din comisia de evaluarea anuală a performanţelor profesionale individuale ale secretarului general unităţii administrativ-teritoriale. 

Comisia de evaluare a performanțelor profesionale individuale ale secretarului general al comunei Cornetu, județul Ilfov va fi formată din primar şi cei doi consilieri locali nominalizaţi de către consiliul local al comunei și se va constitui prin dispoziţia primarului, pe baza nominalizărilor consiliului local. 
Procesul de evaluare a performanţelor profesionale individuale ale funcţionarilor publici, precum şi de evaluare a activităţii funcţionarilor publici debutanţi se desfăşoară cu respectarea metodologiei de evaluare a performanţelor individuale ale funcţionarilor publici din Anexa nr. 6 la Codul administrativ. 
Temeiul juridic al proiectului de hotărâre iniţiat îl consituie: 
- prevederile art. 1 din Anexa nr. 6 la Codul administrativ, potrivit căruia: 
(1) Evaluarea performanţelor profesionale individuale ale funcţionarilor publici se face anual. 
(2) În urma evaluării performanţelor profesionale individuale, funcţionarului public i se acordă unul dintre următoarele calificative: "foarte bine", "bine", "satisfăcător", "nesatisfăcător". 
(3) În cadrul procesului de evaluare a performanţelor profesionale ale funcţionarilor publici se stabilesc cerinţele de formare profesională a funcţionarilor publici. 
- prevederile art. 242 din O.U.G. nr. 57/2019 privind Codul administrativ, care stipulează că: 
“Fiecare unitate administrativ-teritorială şi subdiviziune administrativ-teritorială are un secretar general salarizat din bugetul local, funcţionar public de conducere, cu studii superioare juridice, administrative sau ştiinţe politice, ce asigură respectarea principiului legalităţii în activitatea de emitere şi adoptare a actelor administrative, stabilitatea funcţionării aparatului de specialitate al primarului sau, după caz, al consiliului judeţean, continuitatea conducerii şi realizarea legăturilor funcţionale între compartimentele din cadrul acestora.
 Pentru evaluare se vor avea în vedere criteriile de performanţă prevăzute la art. 29, lit. b) din Anexa nr. 6 la Codul Administrativ, precum şi obiectivele individuale şi indicatorii de performanţă, în conformitate cu prevederile art. 16 din aceeaşi anexă.
 În baza considerentelor anterior expuse, prezint spre dezbatere şi aprobare proiectul de hotărâre privind desemnarea a doi consilieri locali pentru a face parte din comisia de evaluare a performanţelor profesionale individuale ale secretarului general al comunei Cornetu, județul Ilfov pe anul 2024.

